Alexei Navalnîi este vizat în trei noi anchete penale. Anunțul a fost făcut chiar de disidentul rus.
Alexei Navalnîi este vizat în trei noi anchete penale. Anunțul a fost făcut chiar de disidentul rus, într-un mesaj postat pe Instagram. Navalnîi: Mi-a spus că în scumpa noastră Rusie se anchetează trei noi cazuri grave.
Disidentul rus încarcerat Alexei Navalnîi (44 de ani) a anunțat, marți, pe Instagram, că este vizat în trei noi anchete penale. Potrivit anunțului său, principalul opozant al Kremlinului este acuzat de deturnarea "tuturor donaţiilor" făcute organizaţiei sale anticorupţie, de înfiinţarea unei grupări care "aduce atingere dreptului persoanelor" şi de insultarea unui judecător într-un proces recent, notează Reuters.Navalnîi a precizat că a primit, în închisoare, vizita unui inspector al puternicului Comitet rus de anchetă, însărcinat cu principalele anchete penale. "Mi-a spus că în scumpa noastră Rusie se anchetează trei noi cazuri grave. Şi că 21 de anchetatori se ocupă de asta, la cel mai înalt nivel. Iar în fiecare dintre ele, infractorul sunt eu", a scris acesta pe Instagram."Puternica mea organizaţie infracţională ia amploare. Comit tot mai multe fapte penale", a ironizat situația Navalnîi, adăugând că el este "un geniu" al răului.